**DAVLAT VA HUQUQ ASOSLARI FANIDAN PEDAGOG KADRLARNING MALAKA TOIFALARI TEST TIZIMI UCHUN TEST SPETSIFIKATSIYASI**

**KIRISH**

O‘zbekistonda so‘nggi yillarda inson huquqlarini ta’minlash, davlat organlarining hisobdorligi va ochiqligini kuchaytirish hamda fuqarolik jamiyati institutlari, ommaviy axborot vositalarining roli, aholi va jamoat birlashmalarining siyosiy faolligini oshirish bo‘yicha tizimli ishlar amalga oshirildi.

O‘quvchi-yoshlarning huquq va erkinliklari, qonuniy manfaatlarini ta’minlash, ma’naviy, intellektual, jismoniy va axloqiy jihatdan kamol topishiga ko‘maklashish, ochiq va sifatli ta’limni ta’minlash, vatanparvarlik, fuqarolik tuyg‘usi, bag‘rikenglik, qonunlarga, milliy va umuminsoniy qadriyatlarga hurmat ruhida tarbiyalash, axloqiy negizlarni buzishga olib keladigan xatti-harakatlardan, zo‘ravonlik va shafqatsizlik g‘oyalaridan himoya qilish, huquqiy ongi va huquqiy madaniyati darajasini yuksaltirish, iqtidorli va iste’dodlilarni qo‘llab-quvvatlash hamda rag‘batlantirish ayni muddaodir.

Davlat va huquq asoslari fanini o‘qitish jarayonida o‘quvchilarda huquqiy manbalardan foydalana olish ko‘nikmalarini shakllantirish orqali huquqiy bilimlarini oshirishga, huquqiy savodxonlikni yuksaltirishga alohida e’tibor qaratiladi.

O‘quv fanini o‘rganishda o‘quvchilar huquq manbalaridan foydalana olish,o‘z huquq va manfaatlarini qonuniy himoya qilish, huquqiy voqea va hodisalarga oid to‘g‘ri xulosa chiqarish, konstitutsiyaviy burch va majburiyatlarni bilishga hamda ularga rioya qilishga o‘rgatishdan iborat. Kundalik hayotda huquqiy voqea va hodisalarni idrok qilish orqali vujudga keladigan vaziyatlarni huquqiy jihatdan to‘g‘ri baholay olish va ma’qul qaror qabul qilish ko‘nikmalari shakllantiriladi.

Mazkur fandan dars berish jarayonida, asosiysi — insonni mantiqiy, tanqidiy, ijodiy o‘ylashga o‘rgatish, unda tahliliy fikrlash qobiliyatini shakllantirishdan iborat. Shu maqsadga erishilsa, o‘quvchi-yoshlar har qanday vaziyatda ham vazifasini eng yaxshi bajarish yo‘lini topa oladi. Qolaversa, huquq normalari o‘zgaradi, ammo huquqning o‘zi ezgulik va adolatni qaror toptirish san’ati sifatida saqlanib qoladi.

Mazkur test spetsifikatsiyasining maqsadi pedagog kadrlarning davlat va huquq asoslari fanidan bilim darajasini aniqlash uchun qoʻllaniladigan test variantlari strukturasi va unga qoʻyiladigan talablarni belgilashdan iborat. Mazkur hujjatga aprobatsiyalar natijasida **qoʻshimchalar, oʻzgartirishlar va tuzatishlar** kiritilishi mumkin.

**I. Davlat va huquq asoslari fanidan bilimlarni baholashning test sinovi turlari**

 Pedagog mutaxassislarni egallashi zarur va yetarli boʻladigan huquqiy bilim, koʻnikma va kompetensiyalarni baholashga moʻljallangan topshiriqlardan iborat boʻladi.

**II. Davlat va huquq asoslari fanidan bilimlarni baholashda test sinovida qamrab olingan fanning mazmun sohalari**

Davlat va huquq asoslari fanidan pedagog kadrlar bilimlarini baholashda test sinovi topshiriqlari umumiy oʻrta taʼlim maktablari davlat va huquq asoslari o‘quv kursining 8-11-sinflari materiallari hamda malaka talablariga mos boʻlgan adabiyotlar asosida **fanning** quyidagi **mazmun sohalari**ni qamrab oladi:

1. Shaxs, jamiyat, davlat, fuqarolik jamiyati va huquqiy davlat, O‘zbekiston Respublikasida davlat boshqaruvining tashkil etilishi.

2. Axloq va huquq, huquqiy munosabatlar, huquqbuzarlik va yuridik javobgarlik.

3. Voyaga yetmaganlarning huquqlari va burchlari.

4. Konstitutsiya – davlatning Asosiy qonuni, konstitutsiyaning asosiy prinsiplari.

5. O‘zbekiston Respublikasi-xalqaro huquq subyekti.

6. Ma’muriy huquq va ma’muriy javobgarlik.

7. Fuqarolik, mehnat va oila huquqi asoslari.

8. Jinoyat, jinoyat protsessual, moliya, ekologik huquqi asoslari va javobgarlik turlari.

***Eslatma 1:*** *Davlat va huquq asoslari fanining bu mazmun sohalari umumiy o‘rta ta’lim maktablari uchun davlat va huquq asoslari fanidan belgilangan standartlar asosida berilgan bo‘lib, ular mazkur fanning amaldagi oʻquv dasturi hamda malaka talablaridan kelib chiqib, yanada aniqlashtiriladi va bir nechta mayda mavzularga boʻlinadi hamda kodifikatorda keltiriladi.*

**III. Davlat va huquq asoslari fanidan test sinovi asosida pedagoglarni bilimini baholashning tayyorgarlik talablari**

Test sinovi asosida davlat va huquq asoslari fanidan pedagoglar bilimlarini quyidagi huquqiy tayyorgarlikka qoʻyiladigan **talablar** asosidabaholanadi:

1. Shaxs, jamiyat, davlat, fuqarolik jamiyati va huquqiy davlat, O‘zbekiston Respublikasida davlat boshqaruvining tashkil etilishi haqida bilish;

2. Axloq va huquq, huquqiy munosabatlar, huquqbuzarlik va yuridik javobgarlik turlarini farqlaydi va munosabat bildira oladi;

3. Voyaga yetmaganlarning huquqlari va burchlarini biladi, farqlaydi va munosabat bildira oladi;

4. Konstitutsiya – davlatning Asosiy qonuni ekanligini, konstitutsiyaning asosiy prinsiplari, inson va fuqarolarning asosiy huquqlari, erkinliklari va burchlari hamda O‘zbekiston Respublikasida saylov tizimining mazmun mohiyati haqida tushunchaga ega bo‘ladi, munosabat bildiradi, mas’uliyatni anglaydi va hayotiy vaziyatlarda o‘z huquqlaridan foydalana oladi;

5. Xalqaro huquq tamoyillari, O‘zbekiston Respublikasi-xalqaro huquqning subyekti ekanligi haqida biladi, farqlaydi va munosabat bildira oladi;

6. Ma’muriy huquq va ma’muriy javobgarlik turlarini biladi, farqlaydi, munosabat bildira oladi va hayotiy vaziyatlarda qo‘llay oladi;

7. Fuqarolik, mehnat va oila huquqi asoslarini biladi, farqlaydi, munosabat bildira oladi va hayotiy vaziyatlarda qo‘llay oladi;

8. Jinoyat, jinoyat protsessual, moliya, ekologik huquqi asoslari va javobgarlik turlarini biladi, farqlaydi, munosabat bildira oladi va hayotiy vaziyatlarda qo‘llay oladi.

***Eslatma 2:*** *Bu talablar umumiy o‘rta ta’lim maktablari uchun davlat va huquq asoslari fanidan belgilangan standartlar asosida berilgan bo‘lib, ular davlat va huquq asoslari fanining amaldagi malaka talablaridan kelib chiqadi.*

Davlat va huquq asoslari fanidan bilimlarni baholashda pedagoglarning test sinovi topshiriqlari yordamida quyidagi **aqliy faoliyat turlari** baholanadi:

1. Bilish;

2. Qoʻllash;

3. Mulohaza yuritish.

**IV. Davlat va huquq asoslari fanidan bilimlarni baholashning pedagog kadrlar attestatsiyasi test sinovi spetsifikatsiyasi**

|  |  |  |  |  |  |
| --- | --- | --- | --- | --- | --- |
| **№** | **Baholanadigan talablar mazmuni** | **Savollar****soni** | **Baholanadigan aqliy faoliyat turi** | **Test turi** | **Ball** |
| 1 | Shaxs, jamiyat va davlat | 2 | Bilish | Y3 | 2 |
| Qo‘llash | Y1 | 2 |
| 2 | Fuqarolik jamiyati va huquqiy davlat | 1 | Qo‘llash | Y1 | 2 |
| 3 | O‘zbekistonda davlat boshqaruvining tashkil etilishi | 2 | Qo‘llash | Y1 | 2 |
| Qo‘llash | Y1 | 2 |
| 4 | Axloq va huquq. Huquqiy munosabatlar | 2 | Bilish | Y3 | 2 |
| Mulohaza qilish | Y3 | 2 |
| 5 | Huquqbuzarlik va yuridik javobgarlik | 2 | Qo‘llash | Y1 | 2 |
| Qo‘llash | Y2 | 2 |
| 6 | Voyaga yetmaganlarning huquqlari va burchlari | 2 | Qo‘llash | Y1 | 2 |
| Qo‘llash | Y2 | 2 |
| 7 | Konstitutsiyaviy huquqasoslari | 7 | Mulohaza qilish | Y2 | 2 |
| Mulohaza qilish | Y2 | 2 |
| Qo‘llash | Y2 | 2 |
| Qo‘llash | Y2 | 2 |
| Qo‘llash | Y1 | 2 |
| Qo‘llash | Y1 | 2 |
| Qo‘llash | Y1 | 2 |
| 8 | O‘zbekiston Respublikasi-xalqaro huquq subyekti | 2 | Bilish | Y3 | 2 |
| Qo‘llash | Y1 | 2 |
| 9 | Ma’muriy huquq vama’muriy javobgarlik | 2 | Qo‘llash | Y1 | 2 |
| Qo‘llash | Y1 | 2 |
| 10 | Fuqarolik huquqi asoslari | 2 | Bilish | Y3 | 2 |
| Qo‘llash | Y1 | 2 |
| 11 | Mehnat huquqi asoslari | 2 | Mulohaza qilish | Y1 | 2 |
| Qo‘llash | Y1 | 2 |
| 12 | Oila huquqi asoslari | 2 | Qo‘llash | Y1 | 2 |
| Qo‘llash | Y1 | 2 |
| 13 | Jinoyat huquqi vajinoiy javobgarlik, jinoyat protsessual huquqi | 3 | Qo‘llash | Y1 | 2 |
| Mulohaza qilish | Y1 | 2 |
| Qo‘llash | Y1 | 2 |
| 14 | Moliya huquqi | 2 | Qo‘llash | Y1 | 2 |
| Qo‘llash | Y1 | 2 |
| 15 | Ekologiya huquqi | 2 | Bilish | Y3 | 2 |
| Qo‘llash | Y1 | 2 |
|  | Jami: | 35 | Bilish-5Qo‘llash -25Mulohaza-5 | Y1-23Y2-6Y3-6 | 70 |

**Y1** – Bir necha javobli yopiq test

**Y2** – Moslikni tanlashga oid yopiq test

**Y3** – Toʻrtta javob variantli, bitta toʻgʻri javobli yopiq test

***Eslatma 3:*** *Test sinovning yuqorida keltirilgan (testlar soni, ajratilgan vaqti, bali, murakkablik darajasi) ko‘rsatkichlariga tajriba-sinov natijalari va ilmiy asosli tahlildan kelib chiqib, tegishli o‘zgartirishlar kiritilishi mumkin.*

1. **Davlat va huquq asoslari fanidan bilimlarni baholashning test sinovi qismlari boʻyicha qiyosiy koʻrsatkichlar**

|  |  |  |  |  |  |
| --- | --- | --- | --- | --- | --- |
| **№** | **Test sinovi qismlari** | **Qamralgan mazmun sohalari** | **Topshiriq****lar soni** | **Ajratilgan ballar** | **Baholanadigan aqliy faoliyat turi** |
|  | **Pedagogning fanga oid umumiy tayyorgarligini baholash** | **I – XV** |  **35** | **70 ball** | **Bilish – 5 ta****Qo‘llash – 25 ta****Mulohaza- 5 ta** |

**VI. Davlat va huquq asoslari fanidan bilimlarni baholashda test sinovida pedagog kadrlarning tayyorgarlik darajasiga qoʻyiladigan talablar (koʻnikmalar) ning kodifikatori**

Davlat va huquq asoslari fanidan bilimlarni baholashning test sinovida pedagoglarning tayyorgarlik darajasiga qoʻyiladigan talablar (koʻnikmalar)ning kodifikatori umumiy oʻrta taʼlim muassasalari o‘qituvchilariga qoʻyiladigan malaka talablari va davlat va huquq asoslari fani oʻquv dasturi mazmuni asosida tuzilgan.

Davlat va huquq asoslari fanining barcha mazmun sohalari uchun talablarning kodifikatori taʼlim muassasalari o‘qituvchilari shu soha boʻyicha tayyorgarlik darajasiga qoʻyiladigan asosiy talablarni oʻz ichiga oladi.

Jadvalning birinchi ustunida davlat va huquq asoslari fanining mazmun sohasi kodi, ikkinchi ustunda baholanadigan koʻnikmalar kodi va uchinchi ustunda milliy test sinovida baholanadigan koʻnikmalarga qoʻyilgan talablar keltirilgan.

|  |  |  |
| --- | --- | --- |
| **Soha kodi** | **Baholanadigan****mazmun****elementi kodi** | **Test sinovida baholanadigan mazmun elementi** |
| **I** | **SHAXS, JAMIYAT VA DAVLAT** |
| **1.1** | 1.1.1 | Shaxs |
| 1.1.2 | Jamiyat  |
| 1.1.3 | Davlat. Davlatning funksiyalari |
| 1.1.4 | Davlatning boshqaruv shakli  |
| 1.1.5 | Davlatning tuzilish shakli |
| 1.1.6 | Siyosiy tartibot (rejim). Davlat organlari. Davlat mexanizmi |
| **II** | **FUQAROLIK JAMIYATI VA HUQUQIY DAVLAT** |
| **2.1** | 2.1.1 | Fuqarolik jamiyati |
| 2.1.2 | Huquqiy davlat |
| **III** | **O‘ZBEKISTON RESPUBLIKASIDA DAVLAT BOSHQARUVINING TASHKIL ETILISHI** |
| **3.1** | 3.1.1 | O‘zbekiston Respublikasida davlat boshqaruvi |
| 3.1.2 | O‘zbekiston Respublikasi Prezidenti |
| 3.1.3 | O‘zbekiston Respublikasida qonun chiqaruvchi organ |
| 3.1.4 | O‘zbekiston Respublikasining ijro etuvchi hokimiyat organlari |
| 3.1.5 | O‘zbekiston Respublikasi sud tizimi |
| **IV** | **AXLOQ VA HUQUQ. HUQUQIY MUNOSABATLAR** |
| **4.1** | 4.1.1 | Axloq va huquq. Huquq funksiyalari |
| 4.1.2 | Huquq normalari va huquq sohalari |
| 4.1.3 | Huquqiy munosabatlar… |
| 4.1.4 | O‘zbekiston Respublikasining qonun manbalari |
| 4.1.5 | Huquqiy ong va huquqiy madaniyat |
| **V** | **HUQUQBUZARLIK VA YURIDIK JAVOBGARLIK** |
| 5.1 | 5.1.1 | Huquqbuzarlik |
| 5.1.2 | Yuridik javobgarlik |
| 5.1.3 | Huquqni muhofaza qiluvchi davlat organlari |
| 5.1.4 | Adliya vazirligi. Advokatura va Notarial idoralar |
| 5.1.5 | Qurolli kuchlar va yoshlarni harbiy vatanparvarlik ruhida tarbiyalash. |
| **VI** | **VOYAGA YETMAGANLARNING HUQUQLARI, BURCHLARI** |
| 6.1 | 6.1.1 | Fuqarolik qonunchiligida voyaga yetmaganlarning huquqlari |
| 6.1.2 | Jinoyat qonunchiligida voyaga yetmaganlarning huquqlari va majburiyatlari |
| 6.1.3 | Oila qonunchiligida voyaga yetmaganlarning huquq va majburiyatlari |
| 6.1.4 | Mehnat qonunchiligida voyaga yetmaganlarning huquqlari |
| **VI**I | **KONSTITUTSIYAVIY HUQUQ ASOSLARI** |
|  | 7.1.1 | Davlatda qonunning ustuvorligi… |
| 7.1.2 | Konstitutsiyaning asosiy prinsiplari… |
| 7.1.3 | Inson va fuqarolarning asosiy huquqlari, erkinliklari va burchlari... |
| 7.1.4 | Konstitutsiya-mamlakatda demokratiyani rivojlantirish kafolati. O‘zbekiston Respublikasida saylov tizimi… |
| **VIII** | **O‘ZBEKISTON RESPUBLIKASI-XALQARO HUQUQ SUBYEKTI** |
| **8.1** | 8.1.1 | Huquq-shaxs va davlat munosabatlarining mustahkam asosi |
| 8.1.2 | Birlashgan Millatlar Tashkilotining maqsad va vazifalari |
| 8.1.3 | O‘zbekiston respublikasi fuqaroligi. Fuqarolarning huquqiy holati |
| 8.1.4 | Inson huquq va erkinliklarini himoyalash mexanizmi |
| **IX** | **MA’MURIY HUQUQ VA MA’MURIY JAVOBGARLIK** |
| **9.1** | 9.1.1 | O‘zbekiston Respublikasida ma’muriy huquq |
| 9.1.2 | Ma’muriy huquqbuzarlik va ma’muriy javobgarlik |
| 9.1.3 | Ma’muriy jazo va uning turlari |
| **X** | **FUQAROLIK HUQUQI ASOSLARI** |
| **10.1** | 10.1.1 | O‘zbekiston Respublikasida Fuqarolik huquqi |
| 10.1.2 | Bitimlar va vakillik |
| 10.1.3 | Mulk huquqi va boshqa ashyoviy huquqlar |
| 10.1.4 | Fuqarolik-huquqiy shartnomalar shartlari |
| 10.1.5 | Iste’molchilar huquqlari va majburiyatlari |
| 10.1.6 | Ishlab chiqaruvchi tomonidan tovar sifatiga beriladigan kafolat |
| 10.1.7 | Intellektual mulk huquqi |
| 10.1.8 | Fuqarolik ishining sudda ko‘rib chiqilishi bosqichlari |
| **XI** | **MEHNAT HUQUQI ASOSLARI** |
| **11.1** | 11.1.1 | Mehnatga oid munosabatlar |
| 11.1.2 | Ishga qabul qilish |
| 11.1.3 | Mehnatni muhofaza qilish |
| 11.1.4 | Ishga qabul qilinayotganda hujjatlarni rasmiylashtirish |
| 11.1.5 | Mehnatga haq to‘lash va intizom |
| 11.1.6 | Ish vaqti va dam olish vaqti. Mehnat shartnomasini o‘zgartirish va bekor qilish |
| 11.1.7 | Mehnat nizolari va ularni hal etish tartibi |
| **XII** | **OILA HUQUQI ASOSLARI** |
| **12.1** | 12.1.1 | Oila jamiyatning asosiy bo‘g‘ini |
| 12.1.2 | Nikoh tuzish tartibi va shartlari |
| 12.1.3 | Er-xotinning shaxsiy huquq va majburiyatlari |
| 12.1.4 | Er-xotinning mulkiy huquq va majburiyatlari |
| 12.1.5 | Er va xotin mol-mulkining shartnomaviy tartibi |
| **XIII** | **JINOYAT HUQUQI** |
| **13.1** | 13.1.1 | Jinoyat huquqining maqsadi, vazifasi va tamoyillari |
| 13.1.2 | Jinoyat belgilari |
| 13.1.3 | Jinoiy javobgarlik va jazo tizimi |
| 13.1.4 | Fuqarolarning Konstitutsiya va qonunlarda mustahkamlab qo‘yilgan huquq va erkinliklariga qarshi jinoyatlar |
| 13.1.5 | Oilaga, yoshlarga va axloqqa qarshi jinoyatlar |
| 13.1.6 | Tinchlik va xavfsizlikka qarshi jinoyatlar |
| 13.1.7 | Iqtisodiyot sohasidagi jinoyatlar |
| 13.1.8 | Boshqaruv tartibiga qarshi jinoyatlar |
| 13.1.9 | Jamoat xavfsizligiga qarshi jinoyatlar |
| 13.1.10 | Axborot texnologiyalari sohasidagi jinoyatlar |
| **JINOYAT PROTSESSUAL HUQUQI** |
| **13.2** | 13.2.1 | Jinoyat protsessual qonun hujjatlari  |
| 13.2.2 | Jinoyat protsessi ishtirokchilari |
| 13.2.3 | Jinoyat protsessual qonunchilikda aniqlanishi lozim bo‘lgan holatlar |
| **XIV** | **MOLIYA HUQUQI** |
| **14.1** | 14.1.1 | O‘zbekistonda moliya-kredit tizimi |
| 14.1.2 | Moliyaviy-huquqiy munosabatlar |
| 14.1.3 | O‘zbekiston Respublikasi davlat budjeti va budjet huquqi |
| 14.1.4 | Davlat daromadlarini huquqiy tartibga solish |
| 14.1.5 | Davlat kreditining huquqiy asoslari |
| **XV** | **EKOLOGIYA HUQUQI** |
| **15.1** | 15.1.1 | Tabiatni muhofaza qilishning huquqiy asoslari |
| 15.1.2 | Ekologik huquqbuzarlik uchun javobgarlik |

**VII. Davlat va huquq asoslari fanidan bilimlarni baholashning milliy test sinovi topshiriqlarining baholash mezonlari:**

Har bir test sinovi turiga qarab turli xil baholash mezonlariga koʻra baholanadi:

a) agar belgilangan javob toʻgʻri boʻlsa, 2 ball;

b) agar belgilangan javob notoʻgʻri boʻlsa, 0 ball.

**VIII**. **Davlat va huquq asoslari fanidan asosiy foydalanishga tavsiya etiladigan adabiyotlar ro‘yxati:**

1. O‘zbekiston Respublikasi Konstitutsiyasi Lex.uz. 30.04.2023.

2. O‘zbekiston Respublikasining Mehnat kodeksiLex.uz.

3. O‘zbekiston Respublikasining Jinoyat kodeksi Lex.uz.

4. O‘zbekiston Respublikasining Jinoyat-protsessual kodeksi Lex.uz.

5. O‘zbekiston Respublikasining Ma’muriy javobgarlik to‘g‘risidagi kodeksi Lex.uz.

6. O‘zbekiston Respublikasining Fuqarolik kodeksi Lex.uz.

7. O‘zbekiston Respublikasining Oila kodeksi Lex.uz.

8. O‘zbekiston Respublikasining Saylov kodeksi Lex.uz.

9. O‘zbekiston Respublikasining “Sudlar to‘g‘risida”gi qonuni Lex.uz.

10. O‘zbekiston Respublikasining “Fuqarolik to‘g‘risida”gi qonuni Lex.uz.

11.O‘zbekiston Respublikasining “Iste’molchi huquqlari to‘g‘risida”gi qonun Lex.uz. 26.04.1996.

12. “Harakatlar Strategiyasi 2017-2021” O‘zbekiston Respublikasi Prezidentining PF-4947-son Farmoni Lex.uz. 2017.

13. “Yangi O‘zbekiston strategiyasi 2022-2026” O‘zbekiston Respublikasi Prezidentining PF-60-son Farmoni Lex.uz. 2022.

14. O‘zbekiston davlati va huquqi asoslari 8-sinf darsligi. O.Karimova, N.Ismatova, Sh.Sariqov, O.Amanova. “Huquq va jamiyat”, Toshkent- 2019.

15. Konstitutsiyaviy huquq asoslari 9-sinf darsligi. G.M.Tansikbayeva, V.A.Kostetskiy. “Sharq”, Toshkent-2019.

16. Davlat va huquq asoslari 10-sinf darsligi. V.A.Kostetskiy. “Yangiyo‘l Poligraf Servis”, Toshkent-2017.

17. Davlat va huquq asoslari 10-sinf darsligi. X.Tuychiyeva va boshqalar. Respublika ta’lim markazi, Toshkent-2023.

18. Davlat va huquq 11-sinf darsligi. N.Ismatova, O.Karimova. “Yangiyo‘l Poligraf Servis”, Toshkent-2018.

19. Konstitutsiyaviy huquq darslik. O.T.Husanov. “Yuridik adabiyotlar publish”, Toshkent-2022.

20. Davlat va huquq nazariyasi darslik. Sh.A.Saydullayev. “Yuridik adabiyotlar publish”, Toshkent-2021.

21. Davlat va huquq nazaryasi darslik. X.T.Odilqoriyev. “Adolat”, Toshkent- 2018.

**Izoh:** Davlat va huquq asoslari fani bo‘yicha test topshiriqlari normativ-huquqiy hujjatlarga kiritilgan o‘zgarish va qo‘shimchalarni inobatga olgan holda shakllantiriladi. Qonun hujjatlarida belgilangan tartibda o‘zgartirish kiritilganda qonunning asl manbayiga murojaat qilinadi.(O‘zbekiston Respublikasi qonunchilik ma’lumotlari milliy bazasi- Lex.uz. sayti)